Atklāta konkursa “Lāzera difrakcijas iekārtas, tās piederumu un 
programmatūras komplekta iegāde”
(Nr. LV KĶI 2026/21-AK-AP2) apspriedes noteikumu 1.pielikums

TEHNISKĀ SPECIFIKĀCIJA
Nosaukums: Lāzera difrakcijas iekārta un tās piederumu, programmatūras komplekts

Vispārīgie noteikumi.
1.1. Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību. Šajā gadījumā pretendents papildus savam tehniskajam piedāvājumam pievieno dokumentāciju un/vai paskaidrojuma rakstu ar pierādījumiem preces ekvivalencei. 
1.2. Pretendentam piedāvājums jāiesniedz par visu tehniskajā specifikācijā norādīto apjomu.
1.3. Pretendentam jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
1.4. [bookmark: _GoBack]Tehniskās specifikācijas sagatavošanas vai pēdējās aktualizācijas datums: 31.08.2026

	1 (viens)
	1. Lāzera difrakcijas iekārta
1.1. Nosakāmais daļiņu izmērs: vismaz no 0,01 µm – 3500 µm vai plašāks; 
1.2. Aprēķinu veids: vismaz Mie un Fraunhofer izkliede;
1.3. Datu ieguves ātrums: vismaz 10 kHz;
1.4. Precizitāte: izmantojot Latex standartvielas ne mazāka kā ± 0.6 %;
1.5. Atkārtojamība: izmantojot Latex standartvielas ne mazāka kā ± 0,6 %;
1.6. Optiskajai sistēmai jānodrošina stabila un reproducējama signāla iegūšana visā prasītajā mērījumu diapazonā. Pieļaujams He-Ne lāzers, pusvadītāju lāzers, LED papildu avots vai cita viena vai vairāku gaismas avotu tehnoloģiski ekvivalenta konfigurācija, ja tā izpilda 1.1.–1.5. prasības.
1.7. Optiskajai sistēmai jānodrošina automātiska vai lietotājam droši kontrolējama optiskās ass izlīdzināšana un sistēmas darbspējas pārbaude pirms mērījumiem.
1.8. Barošana: Elektrības pieslēgums piemērots standarta Latvijas spriegumam un rozetes tipam.

2. Slapjās dispersijas vienība
2.1. Jānodrošina iespēju veikt mērījumus gan ūdens, gan ne-ūdens dispersijas vidēs, tostarp etanols, acetons, etilacetāts, heksāns, augu eļļa, dimetilformamīds un atšķaidīta etiķskābe. Pretendentam jāiesniedz ražotāja ķīmiskās saderības apliecinājums;
2.2. Ar iebūvētu ultraskaņas zondi: vismaz 40W jauda un vismaz 40 kHz frekvence vai tehnoloģiski ekvivalents risinājums, kura deaglomerācijas funkcionalitāti pretendents pamato ar ražotāja tehnisko dokumentāciju;
2.3. Darbs ar dažādiem paraugu darba tilpumiem: jānodrošina praktiski maināms vai regulējams darba tilpums, kas ietver vismaz 250 mL darba tilpuma iespēju. Pieļaujams integrēts rezervuārs, standarta laboratorijas trauks vai tehnoloģiski ekvivalenta cirkulācijas sistēma;
2.4. Maksimāli nosakāmais daļiņu izmēru diapazons: ne mazāks par 2000 µm;
2.5. Jābūt aprīkotai ar regulējamu maisīšanas un/vai cirkulācijas sistēmu, kas nodrošina reprezentatīvu un reproducējamu parauga transportēšanu caur mērījumu zonu visā deklarētajā slapjās dispersijas daļiņu izmēru diapazonā, tostarp paaugstināta blīvuma un sedimentējošām daļiņām. Pretendentam jāiesniedz ražotāja dati par plūsmu, sūkņa/maisītāja veiktspēju, transportējamo daļiņu izmēru/blīvumu vai citi ekvivalenti parametri;
2.6. Sūkņa, ultraskaņas un cita slapjās vienības darbības vadība: no iekārtas datorprogrammatūras;
2.7. Optiskās šūnas, blīvējumu, cauruļvadu un citu ar paraugu/dispersantu saskarē esošo elementu materiāliem jābūt saderīgiem vismaz ar 2.1. punktā norādītajiem dispersantiem. Saderība jāpamato ar ražotāja dokumentāciju;
2.8. Slapjās dispersijas vienības konstrukcijai jānodrošina droša un efektīva skalošana/tīrīšana starp paraugiem;

3. Vadības, datu apstrādes un metodes izstrādes programmatūra
3.1. Programmatūrai jānodrošina standarta darba metožu (SOP) izveide, saglabāšana, atkārtota izpilde un versiju izsekojamība vismaz slapjās dispersijas mērījumiem.
3.2. Programmatūrai jānodrošina metodes izstrādes un optimizācijas funkcionāls atbalsts, ļaujot reģistrēt, analizēt un optimizēt vismaz: parauga stabilitāti laikā; maisīšanas/sūknēšanas intensitāti; ultraskaņas iedarbības laiku/intensitāti; optimālo obskurācijas diapazonu; mērījumu sērijas atkārtojamību.
3.3. Programmatūrai jānodrošina automātiska vai funkcionāli ekvivalenta mērījuma kvalitātes uzraudzība ar lietotājam saprotamu atgriezenisko saiti par datu kvalitāti un iespējamiem mērījuma traucējumiem.
3.4. Programmatūrai jānodrošina pārejošu traucējumu (piemēram, gaisa burbuļu, piesārņojuma, nejaušu lielu daļiņu vai putekļu) identificēšana, marķēšana, atdalīšana vai cits funkcionāli ekvivalents mehānisms, kas novērš nekontrolētu ietekmi uz gala rezultātu.
3.5. Programmatūrai jānodrošina optisko īpašību (refrakcijas/absorbcijas parametru) izvēles vai validācijas atbalsts metodes izstrādes laikā.
3.6. Jānodrošina mērījuma un metodes parametru uzraudzība reāllaikā, automatizēta mērījumu secības izpilde saskaņā ar saglabātu metodi un lietotāja pielāgojamas atskaites.
3.7. Programmatūrai jānodrošina rezultātu eksports vismaz CSV/XLSX vai citā plaši izmantojamā strukturētā formātā, kā arī PDF vai ekvivalentā atskaites formātā.

4. Esošo zinātnisko metožu un vēsturisko datu pēctecība
4.1. Ņemot vērā, ka Pasūtītājam ir iepriekš izstrādātas un zinātniskajās publikācijās izmantotas lāzera difrakcijas metodes un vēsturisko rezultātu kopas, pretendentam jānodrošina dokumentēts metožu pārneses plāns uz piedāvāto sistēmu, lai pēc iespējas saglabātu rezultātu zinātnisko salīdzināmību un datu pēctecību.
4.2. Pēc uzstādīšanas un pirms gala pieņemšanas pretendents kopā ar Pasūtītāju veic vismaz 3 Pasūtītāja references paraugu metožu pārnesi. Katram references paraugam jāveic vismaz 3 neatkarīgas parauga sagatavošanas/mērījumu sērijas, dokumentējot vismaz D10, D50, D90, obskurāciju, dispersijas parametrus un atkārtojamību.
4.3. Metožu pārneses ziņojumā jānorāda atšķirības pret Pasūtītāja vēsturiskajiem references datiem un, ja nepieciešams, pamatoti jāoptimizē dispersijas un aprēķinu parametri. Mērķis ir iegūt rezultātus, kas ir zinātniski salīdzināmi ar vēsturisko metodi un atrodas iepriekš noteiktajās Pasūtītāja metodes reproducējamības/nenoteiktības robežās vai citā pirms pieņemšanas testiem rakstiski saskaņotā, objektīvi pamatotā pieņemšanas diapazonā.
4.4. Pretendentam jānodrošina vismaz 1 Pasūtītāja metodes pārnešanu un dokumentēšanu piedāvātās sistēmas programmatūrā, ciktāl to tehnoloģiski pieļauj konkrētā sistēma. Ja tieša importēšana nav iespējama, jānodrošina funkcionāli līdzvērtīga metodes rekonstrukcija un dokumentēta parametru atbilstība.
4.5. Pasūtītājam jābūt iespējai eksportēt un salīdzināt jauniegūtos rezultātus ar vēsturiskajiem datiem, neizmantojot obligātu maksas abonementu tikai datu apskatei vai eksportam.

5. Komplektācijā jābūt iekļautam
5.1. Lāzera difrakcijas iekārta.
5.2. Slapjās dispersijas vienība pilnā konfigurācijā, kas nepieciešama visu šīs specifikācijas prasību izpildei.
5.3. Sistēmas vadības, datu ieguves un apstrādes programmatūra ar beztermiņa licenci vismaz vienam vadības datoram un bez papildu maksas pieejamiem kļūdu labojumiem, drošības un saderības atjauninājumiem ražotāja atbalsta periodā. Ja funkcionalitātei nepieciešami atsevišķi moduļi/licences, tiem jābūt iekļautiem piedāvājumā.
5.4. Pretendents nodrošina programmatūras pilnu instalāciju un konfigurāciju uz Pasūtītāja datora. Vadības datoru un monitoru, kas atbilst ražotāja minimālajām prasībām, nodrošina Pasūtītājs pēc konsultācijas ar uzvarējušo pretendentu.
5.5. Visi cauruļvadi, kabeļi, savienojumi, blīvējumi, adapteri un citi piederumi, kas nepieciešami sistēmas pilnai un tūlītējai funkcionalitātei.
5.6. Iekārtas kalibrēšana vai ražotāja paredzēta veiktspējas verifikācija uz vietas tūlīt pēc uzstādīšanas ar sertificētu Latex standartvielu, izsniedzot protokolu/sertifikātu.
5.7. Lietošanas instrukcija un ražotāja noteikto apkopju/apkopes intervālu informācija latviešu un angļu valodā vai, ja ražotāja pilna tehniskā dokumentācija latviešu valodā nav pieejama, vismaz drošības un lietošanas pamatinstrukcija latviešu valodā un pilna ražotāja dokumentācija angļu valodā.


	Vispārējās prasības:
1) Garantija: vismaz 24 mēneši no nodošanas - pieņemšanas akta abpusējas parakstīšanas.
2) Pretendents nodrošina iekārtas piegādi, uzstādīšanu, savienošanu, iekārtas darbības pārbaudi (saskaņā ar iekārtas ražotāja prasībām) un darbinieku apmācību Pasūtītāja norādītajā adresē: Dzērbenes ielā 27, Rīgā, LV -1006;
3) Darbinieku apmācība un instruktāža: Pretendents nodrošina vismaz 3 (trīs) Pasūtītāja personāla darbinieku apmācību individuāli vai grupā darbam ar iekārtu (laboratorijas darba laikā, pirms tam apmācību laikus saskaņojot ar Pasūtītāja kontaktpersonu). Pēc apmācībām darbiniekiem tiek izsniegti apmācību apliecinoši dokumenti.
4) Iepirkuma priekšmeta izpildes (piegādes un uzstādīšanas) termiņš:  ne vēlāk kā 60 (sešdesmit) kalendāro dienu laikā no iepirkuma līguma spēkā stāšanās brīža. Preču piegādes termiņā pretendentam ir jāveic arī piegādātās Iekārtas uzstādīšana un Pasūtītāja personāla apmācība.
5) Garantijas servisa reakcijas laiks: iekārtai - tā darbības traucējumu gadījumā, ražotāja pilnvarotajam tehniskā servisa inženierim jābūt sasniedzamam 72 (septiņdesmit divu) stundu laikā no pieteikuma nosūtīšanas brīža līgumā norādītajai kontaktpersonai.




